Des de l'1 de juny de 2013 és obligatori disposar del certificat energètic i de l'etiqueta energètica per a cada edifici existent o part d'ell (pis o local comercial) que es vulgui vendre o llogar, així com parts d'edificis ocupats per l'administració pública amb més de 250m2.\nEls certificats energètics han de ser subscrits per tècnics competents, una vegada es realitza la visita a l'immoble a qualificar i es realitza la presa de dades necessàries sobre les instal·lacions i es coneixen les característiques constructives de l'edifici, així com la presa de mesuraments necessaris per a la realització de plànols. Després d'obtenir la qualificació es redacta el certificat en el qual es reflecteixen les conclusions del treball del tècnic i altres apartats requerits pel Reial decret 235/2013.\nQUI NECESSITA UN CERTIFICAT ENERGÈTIC?\nFonamentalment podem establir tres grans grups:\n- Propietaris amb intenció de vendre els seus habitatges. Per dur a terme aquesta operació, és necessari presentar el certificat d'eficiència energètica de l'habitatge a la persona interessada en la seva compra.\n- Qualsevol habitatge que es desitgi llogar haurà de comptar amb el certificat energètic en vigor, excepte parts d'immobles aïllats amb superfície útil inferior a 50m2 (com per exemple un aparcament privat).\n- Aquelles comunitats de propietaris que desitgin optar a ajudes o subvencions per realitzar determinades obres de manteniment i/o rehabilitació, necessiten comptar amb el denominat informe d'avaluació de l'edifici, el qual està compost per diversos documents i un d'ells és el certificat energètic.\nCal destacar que la llei indica que la qualificació energètica de l'immoble ha de ser mostrada en els anuncis de lloguer i venda d'immobles.\nMes de 100m2\nSegons ús i superfície


Nova Jersey - L'Enciclopèdia, la wikipedia lliure en valencià\nLocalisació de Nova Jersey en els Estats Units\nNova Jersey (en anglés, New Jersey) és un dels 50 estats dels Estats Units, ubicat en les regions "Mid-Atlantic" i nordest del país. Llimita al nort en l'estat de Nova York, a l'est en el oceà Atlàntic, al suroest en Delaware i a l'oest en Pensilvània. Se troba principalment dins de les extenses àrees metropolitanes de Nova York i Filadèlfia. La seua capital és Trenton.\nÉs el quart estat menys extens, superant apenes a Connecticut, Delaware i Rhode Island. A pesar de la seua chicoteta extensió territorial, té una població de 8.791.894 habitants, sent l'undècim estat més poblat i el de major densitat en els Estats Units.\nLa economia de Nova Jersey depén principalment de la seua indústria manufacturera i de la prestació de servicis de transport. És un dels estats més industrialisats del país. Els productes fabricats en l'estat, aixina com atres productes produïts en els estats veïns, son exportats a través dels ports a lo llarc dels rius Hudson i Delaware. Nova Jersey és també un dels líders nacionals de la producció de productes químics. Per a l'any 2011 fon el tercer estat més ric del país en ingressos promig per llar.\nEl turisme és també una de les principals fonts d'ingressos en l'estat. Les principals atraccions turístiques son les seues numeroses plajes localisades en regions relativament poc poblades. Ademés d'açò pels seus numerosos jardins i parcs l'estat és cridat The Garden State (L'estat jardí).\nMés de cents batalles i enfrontaments entre milícies estadounidenques i tropes britàniques foren realisades en Nova Jersey. La més famosa d'elles ocorreu el 26 de decembre de 1776, quan George Washington realisà la seua famosa travessia del riu Delaware durant la batalla de Trenton. Després de l'independència dels Estats Units, Nova Jersey fon el tercer estat en ratificar la Constitució, el 18 de decembre de 1787.\nEdificis de Jersey City (Nova Jersey) vists des de Battery Park en Nova York\n↑ «2010 Census Interactive Population Search / NJ - New Jersey». Oficina del Cens dels Estats Units (2010).\n↑ «Median Household Income and Gini Index in the Past 12 Months by State and Puerto Rico: 2010 and 2011 - Page 5». U.S. Census Bureau.\nWikimedia Commons alberga contingut multimèdia sobre Nova Jersey\nObtingut de «http://www.lenciclopedia.org/index.php?title=Nova_Jersey&oldid=138431»\nEsta pàgina fon modificada l'última volta el 7 ago 2018 a les 21:18.


Hotel Nikol Nizhny Novgorod Rússia - Ofertes d'hotels amb els MILLORS DESCOMPTES EN LÍNIA\nSuperior Double Room (Check-in at 18:00) - Llit\nSormovskoe Shosse 15A Bld.1, Kanavinski, Nizhny Novgorod, Rússia, 603074 - Veure al mapa\nBarri Kanavinski Avtozavodski Kanavinski Moskovsky Nikul'skoye\nMés informació sobre Hotel Nikol\nTant si es tracta d'un viatge de plaer com si és de negocis, Hotel Nikol és una elecció d'allotjament magnífica quan visiten Nizhny Novgorod. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Nizhny Novgorod. Els clients de l'hotel poden gaudir de recepció 24 hores, express check-in/check-out, magatzem d'equipatge, servei d'habitacions, transport hotel/aeroport.\nGaudiu de les comoditats d'alta gama com ara aire condicionat, calefacció, escriptori, mini bar, telèfon per tal de relaxar-vos després d'un cansat dia. Durant el dia podeu gaudir de l'atmòsfera relaxant de sauna, massatge, sauna. Hotel Nikol és un lloc ideal d'estada pels viatgers que busquin encant, comfort i facilitat a Nizhny Novgorod.


Pilies Sala Trakai Lituània - Ofertes d'hotels amb els MILLORS DESCOMPTES EN LÍNIA\nTrakai, Trakai, Lituània - Excel·lent ubicació - Veure al mapa\nDissenyat tant per oci com per negoci, Pilies Sala està situat idealment a Trakai; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Pilies Sala asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, habitació familiar, instal.lacions de barbacoa, lloguer de bicicletes.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, nevera per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com pesca, jardí, esports d'aigua (no motoritzats). Pilies Sala és la vostra destinació si buscau allotjament de qualitat a Trakai.\nDescompte a Pilies Sala


La III BTT Volta Cicloturista Formentera arrenca divendres amb més d’un centenar d’inscrits\nDimecres, 24 d'Octubre de 2018 16:12\nEl Consell de Formentera, a través de l’àrea d’Esports, ha presentat aquest matí la III BTT Volta Cicloturista Formentera. A la presentació hi ha assistit el conseller d’Esports, Jordi Vidal, així com representants del Grup Esportiu Espalmador i Unisport Consulting, coordinadors de la prova, i de Trasmapi, empresa co-patrocinadora de la carrera.\nEl conseller Vidal ha avançat que s’espera la participació de mes d’un centenar de ciclistes en una prova que s’emmarca dins la campanya Descobreix Formentera a l’octubre, “una campanya amb la que volem donar a conèixer als nostres visitants tota l’illa de Formentera i el seu entorn natural mitjançant l’activitat esportiva entre d’altres esdeveniments”.\nIII BTT Volta Cicloturista\nUn any més, l’organització ha intentat presentar una prova on els ciclistes de muntanya de tots els nivells trobin a Formentera seu punt de reunió. La duresa dels recorreguts i els magnífics paisatges que ofereix Formentera fan d'aquest esdeveniment esportiu una de les proves destacades en el calendari ciclista de muntanya de les Balears.\nLa prova, que es disputarà entre aquest divendres i el diumenge, consta de 3 etapes amb 97,5 quilòmetres, 1.000 metres de desnivell acumulat i una durada aproximada per a cada etapa de tres hores i mitja. Es recorrerà tota l'illa distribuint-se en tres zones: Sant Francesc, el Pilar de la Mola i la Savina, essent la sortida el divendres a les 16 hores a la plaça Constitució de Sant Francesc.\nLes distàncies que presenten els recorreguts de la Volta Cicloturista la converteixen en l'opció ideal per a ciclistes de qualsevol nivell i sense afany de competició que vulguin venir a descobrir Formentera des d'altres camins, amb trams cronometrats en la primera i tercera etapa.\nAixí mateix, els bikers més preparats podran participar el diumenge en la clàssica XXIV BTT La Mola, amb un exigent recorregut de 37,6 quilòmetres i 850 metres de desnivell. Aquesta prova puntua a la Challenge del Campionat Pitiús de BTT.\nEls corredors que optin per un recorregut menys tècnic, podran gaudir d'una ruta alternativa fent alguns trams de la popular cursa. En aquesta jornada no hi haurà tram cronometrat per als que escullin aquest dia l'opció cicloturista.\nEl dissabte pels volts de les 11 del matí, es preveu un tall puntual de cinc minuts a la carretera de Sant Ferran a Sant Francesc a l’alçada dels mTolins. En quant a la jornada de diumenge, des de les 11.30 a les 12.30 es preveuen també talls de circulació intermitents a l’alçada de la cruïlla del Club Maryland, vora el restaurant Acapulco. Des de l’organització s’agraeix a la bestreta la col·laboració dels conductors i es demana disculpes per les molèsties que els talls puguin ocasionar.


L’Espai Jove Torre Bassas ofereix noves propostes culturals i d’oci durant el primer trimestre de l’any - Ajuntament de Rubí\nL’Espai Jove Torre Bassas ofereix noves propostes culturals i d’oci durant el primer trimestre de l’any\nL’Espai Jove Torre Bassas ofereix noves propostes culturals i d’oci durant el primer trimestre de l’any Les inscripcions per participar als diversos tallers que s’han organitzat s’han de formalitzar entre l’11 i el 18 de gener a l’equipament juvenil https://www.rubi.cat/ca/actualitat/noticies/l2019espai-jove-torre-bassas-ofereix-noves-propostes-culturals-i-d2019oci-durant-el-primer-trimestre-de-l2019any https://www.rubi.cat/ca/actualitat/noticies/l2019espai-jove-torre-bassas-ofereix-noves-propostes-culturals-i-d2019oci-durant-el-primer-trimestre-de-l2019any/@@images/image/preview\nLes inscripcions per participar als diversos tallers que s’han organitzat s’han de formalitzar entre l’11 i el 18 de gener a l’equipament juvenil\nUn dels tallers que s’han programat aquest primer trimestre de l’any és un curs de guitarra\nL’Ajuntament de Rubí ha programat múltiples activitats a l’Espai Jove Torre Bassas durant el primer trimestre de l’any. Entre els mesos de gener i març es duran a terme diverses propostes culturals i d’oci adreçades al col·lectiu de joves de la ciutat, totes elles gratuïtes.\nEls tallers, cadascun dels quals compta amb un monitor de referència, centren bona part de la programació de l’Espai Jove Torre Bassas. Per participar-hi cal inscripció prèvia, ja que les places són limitades. Les inscripcions es podran formalitzar entre els dies 11 i 18 de gener al mateix equipament juvenil.\nDurant aquest primer trimestre de l’any s’han programat tallers de dansa ─balls llatins, street dance, dansa contemporània─, d’arts plàstiques i cinematogràfiques ─grafit, il·lustració i còmic, fotografia digital, per aprendre a fer un curtmetratge─, de música ─guitarra─, de teatre i de tècniques d’estudi.\nParal·lelament, també s’han organitzat diversos tallers monogràfics, com una sessió per aprendre a fer nines fofuchas (28 de gener), una altra de maquillatge i caracterització de Carnestoltes (4 de febrer), un taller de reparació i manteniment d’skates (25 de febrer) i un curs de manipulació d’aliments (17 de març). El 10 de febrer, a les 18 h, també s’ha organitzat una xerrada sobre la Garantia juvenil, una iniciativa de la Unió Europea orientada a reduir l’atur entre els joves.\nL’equipament juvenil també ofereix espais fixos i de trobada aquests primers mesos de l’any: Espai Break dance (els dimecres, de 18 h a 21 h), Jocs de taula (els dimarts i dijous a les 18 h), Tornejos de Playstation, tennis taula, Scalextric (els dimecres a les 18 h) i Cinema (els divendres a les 18 h). Són espais setmanals d’ús lliure que no requereixen inscripció prèvia. Només cal adreçar-se al personal de la Torre Bassas i afegir-se al grup.\nD’altra banda, a la Torre Bassas també es podran veure un parell d’exposicions: la mostra de fotografia analògica A través de la niebla (del 19 de febrer al 17 de març) i l’exposició conjunta de pintures de llums i ombres de dos joves de la ciutat (del 18 de març al 15 d’abril).\nEl 5 de febrer (18 h), els usuaris de la Torre Bassas podran celebrar el Carnestoltes. Per a l’ocasió s’ha organitzat una festa de disfresses en la qual hi haurà música, concursos, exhibicions de break dance i hip hop i altres sorpreses.\nD’altra banda, el 26 de febrer tindrà lloc la festa de presentació del nou disc de Chinatown & LakodeStudios a l’equipament juvenil. A partir de les 18 h es durà a terme un concurs d’improvisacions de hip hop. També hi haurà una sessió de micro obert i altres activitats.\nPer últim, i coincidint amb la celebració del Dia de la Dona Treballadora, la setmana del 8 de març la Torre Bassas acollirà un concurs de microrelats i un taller d’autodefensa per a dones.\nAquest trimestre, l’equipament manté els projectes Parelles TIC i Aprenem ─que dóna continuïtat al Banc dels Idiomes─, en col·laboració amb l’Ateneu Municipal i la Biblioteca Mestre Martí Tauler.\nProgramació de l'Espai Jove Torre Bassas (2.9 MB)


Diumenge 22 Setembre 2019, 09:00 - 14:00\nHora prevista de tornada: 14.00 h\nAquest diumenge dia 22, farem una sortida molt inspiradora, caminarem per la costa des de Vilanova a Sitges (i tornar). La ruta serà, en la seva major part, circular. Gaudirem d'unes vistes meravelloses del mar i, en tornar, passarem pels Colls, en un recorregut molt atractiu i variat. Apta per a totes les edats. Nivell de dificultat: fàcil-moderat. Quilòmetres aproximats: 10.\nSortirem com sempre a les 9.00 h des de la Pastisseria Rius de la rambla de la Girada de Vilafranca, amb cotxes particulars. (Qui no tingui cotxe pot venir en els cotxes d'altres caminaires). Recordeu portar aigua i esmorzar. Estarem a Vilafranca abans de l'hora de dinar.\nNo cal confirmació d'assistència.


Cas Aziz, al descobert | El Jurista\nCas Aziz, al descobert\nPer Jaume Genescà.\nLa sentència es divideix en dues parts. La primera, sobre el tema estrella: la qüestió de si el procediment d’execució hipotecari va en contra de la Directiva 93/13/CE, de 5 d’abril, sobre les clàusules abusives en els contractes celebrats amb consumidors; la segona, sobre el concepte de “desequilibri entre les parts” donat a l’art. 3.1 Directiva, en referència a tres clàusules (venciment anticipat, interessos de demora i de determinació unilateral per part del banc de l’import que es deu) del contracte de préstec amb garantia hipotecària del Sr. Aziz.\nRespecte a la primera qüestió, cal començar explicant com funcionava el nostre sistema: una vegada començat el procediment d’execució hipotecari, el deutor només podia formular oposició en base a uns motius molt concrets: 1) extinció de la hipoteca o de l’obligació garantida (que produeixen, sobretot, pel pagament del deute); 2) error en la determinació de la quantitat exigible, quan el deute garantit sigui el saldo resultant del tancament d’un compte entre el banc i l’executat; i 3) l’existència d’una altra hipoteca inscrita amb anterioritat a l’executada (art. 695 de la Llei 1/2000, d’Enjudiciament Civil, o LEC).\nLa resta de possibles motius d’oposició – com ara les referents a les clàusules abusives del contracte – s’havien de ventilar per un procediment separat, en el tràmit del judici ordinari, però sense que aquest pugui afectar al procediment hipotecari (art. 698.1 LEC). La sentència d’aquest procediment només pot compensar a l’executat amb una indemnització de danys i perjudicis, i en cap cas podent adoptar cap mesura cautelar que no sigui la de retenir el preu d’adjudicació (encara que com és sabut, la majoria de subhastes es declaren desertes).\nEl Sr. Aziz, després de conèixer la sentència\nPer què aquesta legislació és contrària al Dret de la Unió?\nEl Tribunal, en la sentència del cas Banesto C-618/10 i VB Pénzügyi Lízing C-137/08, havia establert que existia el deure dels jutges de cada país d’apreciar d’ofici (és a dir, sense que l’altra part li demanés) l’existència o no de clàusules abusives. Aquesta doctrina obeeix a dos principis (recollits a l’art. 7 Directiva 93/13): equivalència i efectivitat. Ambdós limiten l’autonomia que té cada Estat membre per establir la seva pròpia regulació processal.\nEl primer estableix que la protecció que un ordenament confereix a una persona en uns tràmits determinats (com per exemple, el judici ordinari) ha de ser equivalent a tota la resta de tràmits, de manera que la protecció que intenta proporcionar la Directiva sigui efectiva en qualsevol instància i procediment. És obvi que aquest principi s’infringia en el procediment d’execució hipotecari, ja que no era possible entrar a examinar si el contracte contenia clàusules abusives.\nEl principi d’efectivitat consisteix en el deure de tot ordenament de no posar obstacles per invocar els drets que la Directiva 93/13 confereix al consumidor. En aquest cas, encara que el consumidor pugui iniciar un procediment ordinari separat i fer efectiu el control de les clàusules (amb una possible indemnització), no es podia suspendre cautelarment l’execució de la hipoteca ni fer res que la pogués impedir, i per tant el deutor sempre havia de suportar la pèrdua del seu habitatge – encara que de les clàusules abusives pogués derivar-se la nul·litat de l’execució i fins i tot del contracte de préstec.\nAquí és on es troba la ratio decidendi: tant el Tribunal com l’Advocada General Kokkot veuen que una indemnització de danys i perjudicis no és adequada, eficaç i suficient per protegir al consumidor de les clàusules abusives, sobretot quan el bé realitzat és l’habitatge familiar de l’afectat. Per tant el procediment és contrari a l’art. 7 de la Directiva.\nAixí doncs, s’obre la porta a que el jutge pugui entrar fins a cert punt en el fons del cas, i pugui arribar a anul·lar l’execució i el contracte, en casos en què hi hagi clàusules que afectin al nucli del mateix, com ara l’obligació de pagar els interessos o el principal. Ara bé, val a dir que aquests casos seran excepcionals, ja que normalment aquestes clàusules són les que es negocien més i per tant no són abusives, en tant el consumidor les coneixia.\nTot i així, mitjançant l’apreciació de certes clàusules com abusives, sí que podem trobar conseqüències notòries. Com s’ha dit, a la sentència es planteja una segona qüestió respecte a tres clàusules, però es limita a donar les pautes que han de seguir els jutges per decidir si són o no abusives.\nEn termes generals a tots els tipus de clàusules, el Tribunal i l’Advocada General diuen que s’han de tenir en compte una sèrie de variables: 1) Quines condicions marca la llei pel cas de no existir la clàusula controvertida; 2) La voluntat hipotètica de les parts – si, en cas de haver pogut dur a terme una negociació individual en condicions d’igualtat, no s’hagués pogut considerar de bona fe que el consumidor hagués acceptat la clàusula; 3) Les circumstàncies existents en el moment de celebració del contracte; i 4) L’annex de la Directiva, el qual conté una llista indicativa i no exhaustiva de clàusules susceptibles de ser abusives.\nLa primera és la de venciment anticipat, la qual dóna dret al banc a liquidar l’import total del deute només per l’impagament d’una quota. En aquests casos, el jutge haurà de decidir tenint en compte, a més del que s’ha dit, si l’incompliment és suficientment greu tenint en compte la duració del contracte (en aquest cas, més de 30 anys), si dit incompliment és referent a les obligacions principals, i si el dret nacional permet al consumidor posar “remei als efectes del venciment anticipat”. A aquests efectes, l’Advocada General va posar de relleu que existeix a l’art. 693.3 LEC la possibilitat d’evitar l’execució amb el pagament de les quotes vençudes fins la data.\nTambé són sonades les clàusules respecte als interessos de demora. En el cas, l’interès és de més del 18%, el qual comença a meritar automàticament (el Codi Civil estableix que primer s’ha de fer un requeriment). Aquests interessos poden tenir dues finalitats: la de rescabalar al creditor del perjudici econòmic que li ocasiona el fet de que el deutor no pagui dins del termini; i la de dissuadir de pagar fora de termini. Aquesta es configuraria com una clàusula penal que faria incrementar el tipus a nivells alts. planteja més problemes, ja que si el el creditor gaudeix d’una garantia real (hipoteca), es pot estimar que no són necessaris més mètodes d’intimidació.\nEn el present cas, un interès del 18% és clarament un interès de demora que busca la dissuasió, i no el rescabalament. Com a referència, es pot prendre l’art. 20.4 de la Llei 16/2011, sobre el contractes de crèdit al consum, la qual estableix el màxim de 2,5 vegades l’interès legal del diner en casos de descobert en comptes bancàris (tal com posa de relleu l’Advocada General a les seves conclusions i el Tribunal). En el cas de declarar la clàusula com abusiva, podria aplicar-se l’art. 1108 del Codi Civil, l’interès legal solament, ja que la clàusula es tindria com a no posada.\nL’última clàusula que es qüestiona davant el Tribunal és la de liquidació unilateral pel prestamista (banc) de l’import del deute, i és que a falta d’aquestes clàusules, el banc es veuria obligat a iniciar un procediment declaratiu per declarar quin és l’import exacte a pagar, i més endavant iniciar el procediment executiu. El Tribunal diu que per examinar si és abusiva, s’ha de veure en quina mesura presenta una “excepció a les normes aplicables a falta d’acord entre les parts”, i si examinant aquestes normes s’observa que la clàusula limita l’accés a la justícia i el dret de defensa.\nTot i això, no ha faltat qui ha posat de relleu el fet de que aquestes facilitats de les que gaudeixen les entitats de crèdit ha propiciat que les garanties hipotecàries tinguessin un valor més elevat, i que això repercutís en una major disponibilitat de les de les entitats a donar més crèdit i a un cost menor. Tot i això, no deixa de ser una sentència important i necessària en quant pot ajudar a anivellar en certa mesura la balança de les armes que disposen les dues parts, quelcom que la societat feia temps per la que protestava.\nCliqueu aquí per llegir la sentència, i aquí per llegir les conclusions de l’Advocat General.\nRetroping: ¿Cometen delicte de sedició els ciutadans anònims que paralitzen desnonaments? | El Jurista


L’objectiu del Departament Escola-Empresa és treballar en la recerca de noves formes de col·laboració entre empresa i centre de formació.\nAquest compromís permetrà que els professionals tinguin una formació més competitiva i més d’acord amb les necessitats de les empreses.\nHi ha moltes maneres d’augmentar la col·laboració entre els centres de Formació Professional i les Empreses:\nEls alumnes disposen d'una assegurança escolar en el moment en què es matriculen, que es complementa durant la seva estança en pràctiques amb una assegurança d'accidents personals i de responsabilitat civil.\nSol·licitud de l’exempció de pràctiques\nCertificat empresa exempció de pràctiques\nRenúncia o ajornament fct\nInformació per l'empresa:\nPer a la seva superació, serà necessari realitzar una sèrie d'hores de formació en centres de treball, on l'alumne posarà en pràctica els coneixements adquirits en el centre escolar, aprenent així a conèixer i a relacionar-se en el món empresarial.\nLa duració de les FCT, varia segons les hores totals del cicle formatiu que cursi l'alumne, sent les hores mínimes de pràctiques en empreses les següents:\nCFGM d’Activitats Comercials: 2.000 hores distribuïdes en dos anys acadèmics: 1650 hores lectives i 350 hores de formació en Centres de Treball.\nCFGM de Gestió Administrativa: 1.650 hores distribuïdes en dos anys acadèmics: 1.300 hores lectives i 350 hores de formació en Centres de Treball.\nCFGM de Sistemes Microinformàtics i Xarxes: 2.000 hores distribuïdes en dos anys acadèmics: 1.650 hores lectives i 350 hores de formació en Centres de Treball.\nCFGS Màrqueting i Publicitat: 2.000 hores distribuïdes en dos anys acadèmics: 1.650 hores lectives i 350 hores de formació en Centres de Treball.\nCFGS de Vendes i Espais Comercials: 2.000 hores distribuïdes en dos anys acadèmics: 1.650 hores lectives i 350 hores de formació en Centres de Treball.\nCFGS d’Administració i Finances: 2.000 hores distribuïdes en dos anys acadèmics: 1.650 hores lectives i 350 hores de Formació en centres de treball.\nCFGS de Sistemes de Telecomunicacions i Informàtics: 2.000 hores distribuïdes en dos anys acadèmics: 1.650 hores lectives i 350 de formació en centres de treball.\nCFGS d’Administració de Sistemes Informàtics en Xarxa: 2.000 hores distribuïdes en dos anys acadèmics: 1.683 hores lectives i 317 de formació en centres de treball.\nCFGS de Desenvolupament d’Aplicacions Multiplataforma: 2.000 hores distribuïdes en dos anys acadèmics: 1.683 hores lectives i 317 de formació en centres de treball.\nCFGS de Desenvolupament d’Aplicacions Web: 2.000 hores distribuïdes en dos anys acadèmics: 1.683 hores lectives i 317 de formació en centres de treball.\nAbans de presentar l’alumne a l’entitat a on realitzarà les seves pràctiques, el centre serà l’encarregat de:\nConèixer i estudiar el cas particular de cada alumne, les seves motivacions, les seves característiques personals, experiència, etc.\nRecollida d’empreses interessades en formar a alumnes del perfil idoni.\nJuntament amb el tutor i els professors del cicle es designa a cada alumne l’empresa més adequada segons sigui el seu nivell de coneixements, trets de personalitat, actituds, etc., tenint en comte la proximitat del seu domicili.\nL’alumne realitza una “entrevista” amb aquesta entitat per conèixer-se mútuament i establir el seu pla de pràctiques, activitats que realitzarà, horari que seguirà, …\nEl centro formalitzarà el Conveni de Col·laboració, document administratiu que serveix per a acreditar les pràctiques del alumne.\nCada alumne te assignat dos tutors:\nPersona encarregada de formar i valorar l’alumne.\nTutor de Pràctiques:\nProfessor del centre encarregat de fer el seguiment i valorar l’evolució de les pràctiques, mitjançant entrevistes personals amb l’alumne i visites a l’empresa durant el període de formació pràctica.\nD’aquesta forma el tutor realitza un informe del alumne, coneixent el grau de aprenentatge de la professió i del món empresarial, i així poder avaluar la Formació en Centres de Treball.\nL’avaluació de les FCT consisteix en:\nValorar les actituds mostrades per l’alumne durant aproximadament la meitat de las hores obligatòries.\nUn cop finalitzat el crèdit s’avaluen les funcions realitzades i es donarà una qualificació global de la Formació en Centres de Treball.\nLa normativa vigent contempla només APTE o NO APTE en l’avaluació final del crèdit.\nL’alumne podrà realitzar un màxim de 4 hores diàries de forma simultània amb les hores lectives del cicle (si l`alumne va a classe els matins farà les pràctiques per la tarda, i al inrevés).\nAmb caràcter general, seguirà el calendari escolar, es a dir, s’exclouen els dissabtes, diumenges, vacances de Nadal, Setmana Santa, estiu i dies de festa entre setmana.\nQuan l’alumne es matricula al cicle, el centre li dona d’alta a l’assegurança escolar, incloent les classes teòriques amb les pràctiques.\nAnul·lació del conveni\nEn qualsevol moment de vigència del conveni de col·laboració, aquest pot ser anul·lat per qualsevol de las parts que intervenen (centre, empresa, alumne i Generalitat de Catalunya).


PRÓSOPON, FESTIVALES DE TEATRO GRECOLATINO: Festival Balears\nEntre el 13 i 20 de març de 2015 s'ha dut a terme el XVIII Festival de teatre grecollatí de les Illes Balears, d'acord amb el programa preestablert, al qual s'hi ha afegit un dia més a Mallorca. Així doncs, hem tingut representacions el dia 13 a Eivissa, el 16 i 17 a Palma i el 20 en Es Mercadal. La participació d'alumnes enguany ha batut rècords respecte a edicions anteriors: hi ha hagut uns 800 alumnes més a Malllorca i també s'ha incrementat la participació a Eivissa i Menorca.\nLes dues obres representades han estat ben rebudes pels alumnes i professors: l'Electra del grup GAT ens ha presentat una versió actualitzada de la tragèdia. El fet que l'acrtriu principal fos joveneta (18 anys) i la seva gran força dramàtica ha fet que els alumnes entenguessin a la perfecció el conflicte generacional que s'hi representa, alhora que el personatge de Sòfocles, dut al seu destí per les circumstàncies que l'envolten, ha aflorat de manera clara. Per la seva banda TeatrEROS ens ha oferit una Senalleta que, malgrat totes les dificultats que ha tingut el grup (pèrdua de director i actors a darrera hora, etc), ha conservat tot el sentit còmic de Plaute i tot l'"acetum italicum" que el caracteritza. Les seves crítiques a qüestions de la realitat actual (discriminació del català, abús de l'SGAE, etc.) han estat tocs d'humor agraïts pel públic. La posada en escena ha usat de recursos hàbils per tal de suplir fragments incomplerts de l'obra o per acostar l'embolic propi de la comèdia al públic jove.\nPublicado por Joan Carles Simó en 9:46


Màster universitari de Drets Humans, Democràcia i Globalització\n«En la tornada a l'escola, la gent està essent més conservadora que les mesures sanitàries mateixes»\nRicardo Ibarra, director de la Plataforma d'Infància\nRicardo Ibarra (Saragossa, 1984) dirigeix des del 2014 la Plataforma d’Infància, una aliança de 68 entitats sense ànim de lucre dedicada a assolir el ple compliment dels drets dels nens, nenes i adolescents. Sota el paraigua d'aquesta plataforma hi ha organitzacions com Creu Roja, Save the Children o Càritas. Ibarra, que va estudiar el màster universitari de Drets Humans, Democràcia i Globalització de la Universitat Oberta de Catalunya (UOC), afronta ara un moment especialment delicat per les conseqüències que pot tenir la pandèmia de la COVID-19.\nAl perfil del teu compte de Twitter, en destaca una frase: «Omnibus dubitandum» ('Tot s'ha de posar en dubte'). Hi ha cap certesa, en el context actual?\nMolt poques. Totes les certeses que hi podia haver van caient. Precisament per això és important que ens impliquem en la presa de decisions, que ens informem bé i que formem part del moment. Si ens descuidem, no seran els nostres interessos els que pesin. És important que ens impliquem i ens preocupem pels nostres interessos personals i per allò que ens mou des de la solidaritat o la justícia social. És el que intentem des de la plataforma: construir un món millor per a la infància. Si no estem vigilants, hi pot haver grans passos enrere.\nPrecisament, segons dades de l'organització que representes, l’Estat espanyol, abans de la COVID-19, era el segon país europeu amb la taxa més alta de pobresa infantil, un 26,8 %, més de dos milions de nens i nenes. Quines en són les causes principals?\nPartim d'un estat de benestar molt fort en alguns sectors, com el de la gent gran, que, tot i que va patir la crisi anterior, va tenir un sòl d'ingressos per mitjà de les pensions i va tenir el suport dels serveis públics. No obstant això, aquesta concepció no és la mateixa amb la infància: el nostre estat del benestar la protegeix molt poc.\nPassa molt al sud d'Europa, on tendim a pensar que la família és l'entorn protector i tenim una xarxa gran de suport familiar, més que en altres països. Però això, de vegades, ens fa desentendre del que els passi als nens i les nenes, als quals veiem com a futurs ciutadans, futures persones. I no: ja són persones, són ciutadans, puguin votar o no. Tenen drets. Per exemple, en tenim clar el dret a l'educació, el dret a la sanitat... però hi ha moltes mancances pel que fa al dret al desenvolupament i al benestar. Per a la infància hi ha hagut dos tipus de polítiques: desgravacions fiscals per a classes mitjanes i altes, i petites ajudes, de molt poca quantia, per als percentils de renda més baixos. Però deixem al mig persones que potser no pateixen una pobresa tan extrema, però sí que estan en una situació de pobresa. En aquesta franja hi trobem un nombre molt gran de nens i nenes.\nPodríem, doncs, definir un perfil, en aquests més de dos milions de nens i nenes?\nEl 80 % dels que estan en situació de pobresa continuaran essent pobres d'adults. És el que anomenem transmissió intergeneracional de la pobresa. En efecte, si tens una feina precària i poc sou, podràs donar menys oportunitats als teus fills, de manera que els teus fills poden estar condemnats al fracàs escolar, a deixar l'escola aviat per aportar diners a casa... i entrem en un cercle constant de pobresa. A l’Estat espanyol, la política augmenta la desigualtat quan fa desgravacions fiscals als qui tenen diners i fa ben poca cosa per als pobres. Som un país que inverteix l'1,3 % del PIB en ajuda a família i infància, quan la mitjana europea és del 2,4 %. Això implica 10.000 milions menys d'inversió, i nenes i nens amb menys oportunitats. Som el país europeu amb la taxa d'abandonament escolar més alta, cosa que es tradueix en una ocupació juvenil molt precària.\nFa un parell de mesos, la vostra organització va plantejar 100 mesures per minimitzar l'impacte en la infància de la crisi econòmica i social resultant de la pandèmia. Aleshores adverties que era urgent proporcionar allotjament adequat als nens i nenes en situació d'infrahabitatge, facilitar-los accés a internet per garantir-ne el dret a l'educació i augmentar en quantitat i quantia les prestacions per fill a càrrec. Dos mesos són un món en el context actual. Ara s'ha aprovat l'ingrés mínim vital, que sembla que anul·larà la prestació per fill a càrrec. Quin és el teu diagnòstic ara com ara?\nAquestes 100 mesures van sorgir d'un context d'emergència. Lamentablement, moltes no es van dur a terme. Ara, en la desescalada, el que ens preocupa més és que la COVID-19 està generant una bretxa de desigualtat molt més gran. Primer, en l'educació, entre qui té internet i qui no en té. Però no solament això. Hi ha una altra bretxa en el suport que els pares poden donar a casa. S'està notant molt com les classes més benestants s'adapten a aquesta nova realitat i les classes més vulnerables estan tenint problemes. Entre les 100 mesures, plantejàvem l'augment de la prestació per fill a càrrec, una ajuda estatal molt eficient adreçada específicament als nens en situació de vulnerabilitat. És cert que l'ingrés mínim vital augmenta la quantia de diners, amb la qual cosa ajudarà molts d'aquests nens a sortir d'una pobresa extrema, però arriba a menys gent que la prestació per fill a càrrec, que temem que s'elimini. Si això passa, estarem deixant fora un milió i mig de nens que percebien una quantitat petita, però que ara no percebran res. Demanarem al Parlament espanyol que això s'esmeni. I treballarem per a una futura prestació per a la criança.\nHi ha d'haver algun tipus de prestació de suport a la criança, que arribi cada cop a més famílies i amb més quantia. El «postcoronavirus» ens preocupa molt i caldran polítiques de conciliació.\nUn exemple d'aquestes polítiques de conciliació?\nEns preocupen els qui tenen més dificultats per conciliar, com ara les famílies monomarentals. L'única alternativa que els està donant el Govern són permisos de reducció de jornada, la qual cosa suposa una reducció de salari, i la meitat d'aquestes famílies estan en risc de pobresa. Plantegem un permís retribuït per a aquests casos: que la reducció de jornada sigui abonada salarialment i no sigui un perjudici econòmic. I polítiques de conciliació que garanteixin tant la flexibilitat com la possibilitat de teletreballar, donant suport a les empreses amb algun tipus de bonificació fiscal. A més, estem demanant la tornada a l'escola. Pensem que s'està essent molt conservador, de manera que en un moment en què s'estan obrint discoteques, centres comercials o programant concerts, no s'està tenint en compte el que no és econòmic, ni comercial: els drets dels infants.\nNo obstant això, sindicats i centres o corrents educatius qüestionen la tornada actual a l'escola. Quin és el vostre posicionament?\nEns sembla bé el criteri epidemiològic que, en fase 2, puguin tornar als centres els que necessiten reforç escolar, sobretot els que estan en una situació més crítica. Però, en qualsevol cas, Sanitat ja ha plantejat que en fase 2 seria possible tornar. Pensem que la gent està essent més conservadora que les mesures sanitàries mateixes pel que fa a l'escola i no, en canvi, pel que fa a cafeteries o terrasses... llocs on hi ha risc de contagi i hi ha treballadors participant en aquesta activitat comercial. La prioritat han de ser els nens i les nenes de zero a sis anys, perquè són els que tindran més dificultats per a l'educació a distància, a més que per a ells la socialització és fonamental. Estem plantejant la tornada a l'oci educatiu durant l'estiu per reforçar, precisament, aquestes necessitats.\nRepresentes 68 entitats. Com estan els ànims?\nEstem molt preocupats i les organitzacions estan desbordades, perquè moltes han reconduït la seva tasca habitual per atendre l'emergència social, cedint espais o llits, entre altres. I ara tocarà afrontar les conseqüències socials de la COVID-19, atendre una pobresa més gran, acompanyar més, educativament i en salut mental... Tot això, probablement, amb menys recursos per a les ONG: menys subvencions, menys ajudes i, potser, menys donacions. Ens preocupa, però és cert que és un sector molt sòlid i professionalitzat, que té molt clar el que ha de fer. Farem tot el que calgui.\nTot i que, aquests dies, teniu motius per celebrar el Projecte de llei orgànica de protecció integral a la infància i l'adolescència davant de la violència…\nL'ingrés mínim vital és un motiu de celebració i, després de deu anys de feina, arriba la llei que comentes. De fet, va ser la Plataforma d’Infància qui va aconseguir que el Comitè dels Drets de l'Infant de l'ONU la posés com una prioritat del nostre país. Hem treballat amb els diferents governs i ara hem fet un pas de gegant. La llei té un enfocament molt orientat a la formació de professionals a l'escola, l'oci, l'esport, les forces i els cossos de seguretat, per saber com es poden tractar i prevenir aquestes situacions i protegir els nens. Per exemple, una de les mesures de la llei és la prova preconstituïda: quan un nen o una nena denuncia un cas, aquesta prova val per a tot el procés i no ha d'estar constantment recordant el que ha viscut. És una llei integral, que és el que volíem. Serà clau fer molta sensibilització, adonar-nos que tenim un problema molt gran i que les denúncies actuals són només la punta de l'iceberg. El Consell d'Europa calcula que un de cada cinc nens ha patit violència sexual.\nTornant a parlar de tu, pel que llegim al teu perfil de LinkedIn, la teva trajectòria professional té un vessant més tècnic, com a enginyer informàtic, i un altre de més humanístic, amb el màster universitari de Drets Humans, Democràcia i Globalització de la UOC. Com va ser l'evolució?\nDes de petit he estat molt implicat en organitzacions juvenils, organitzacions de temps lliure, com els Scouts i les guies, sempre des del voluntariat. Ho compaginava amb els meus estudis i després amb la meva feina com a informàtic. Però, en el voluntariat, vaig passar d'exercir funcions d'intervenció més directa a exercir-ne d'altres de portaveu i de coordinació. I això em va portar a implicar-me en xarxes d'incidència, sempre des del voluntariat. En un moment determinat, ja vaig fer el pas a una responsabilitat més gran en aquest tipus d'espais: ser president del Consell de la Joventut d'Espanya, cosa que va implicar dedicació exclusiva. Va ser llavors quan vaig decidir que volia dedicar-me a això, si m'ho podia permetre. Vaig veure que necessitava una formació acadèmica més enllà de la meva experiència personal.\nQuè et va fer decidir per la UOC per estudiar el màster universitari de Drets Humans, Democràcia i Globalització?\nJust abans de fer-ho, va sorgir l'oportunitat de treballar en la meva posició actual, i encara vaig veure més necessari aquest reforç acadèmic, més enllà de la meva experiència. Necessitava alguna cosa que pogués compaginar amb la feina i la UOC em va anar molt bé en proporcionar-me un seguiment i donar-me la possibilitat d'anar treballant per lliuraments... A més, em va permetre compaginar-ho, ja cap al final, amb el naixement del meu primer fill. Em va anar molt bé i tinc ganes de continuar estudiant.\nQuines són les teves inquietuds principals en aquest sentit?\nL'anàlisi política em sembla molt interessant. I no ho dic perquè siguem en aquesta entrevista, però la meva idea és tornar a triar la UOC. M'agrada el seu sistema.\nMés de 5.800 alumni ja en formen part


El nou saló Barcelona Wine Week rep el suport del sector vitivinícola de l'Estat - Regió7\n18·07·19 | 18:49\nVerema a Raïmat Segrià Isidre Font\nEl nou saló vitivinícola de Fira de Barcelona, el Barcelona Wine Week, ha rebut suport del sector de l'Estat. La Federació Espanyola del Vi (FEV) ha arribat a un acord amb Alimentaria firmat aquest dijous i s'ha compromès a impulsar l'esdeveniment, que se celebrarà del 3 al 5 de febrer del 2020. L'organització, que agrupa 600 empreses, animarà les bodegues espanyoles més reconegudes a ser-ne expositores i convidarà 1.000 professionals compradors de vi de l'Estat i 300 d'internacionals de 37 països "estratègics" pel sector com el Regne Unit, Alemanya, Estats Units, Rússia, Mèxic, Brasil o la ciutat de Hong Kong. L'esdeveniment ocuparà 30.000 metres quadrats dels recintes de la Fira amb uns 600 expositors i preveu reunir 15.000 visitants professionals i organitzar 5.800 reunions.\nL'empresa pública va anunciar que creava l'esdeveniment a través de la societat Alimentaria Exhibitions el passat febrer per "visibilitzar la potència internacional dels vins espanyols" i potenciar una de les principals indústries productores i exportadores.\nEl saló serà de caràcter biennal i s'articularà al voltant de la diversitat de zones productores a Espanya. L'espai ha sorgit com a una "emancipació" de la zona dedicada al vi de la fira gastronòmica Alimentaria, Intervin. A més de vins ecològics o biodinàmics, la fira també comptarà amb destil·lats, equips, utensilis i serveis orientats al sector.\nFira espera que la col·laboració estratègica amb la federació es vegi reflectit en el nombre de visitants de l'Estat. El director general d'Alimentaria Exhibitions, José Antonio Valls ha destacat en declaracions recollides en un comunicat que el saló vol ser un fidel reflex de l'estat de la indústria del vi a Espanya i una oportunitat per continuar potenciant la seva internacionalització.\n"El paper de la FEV com a soci estratègic i altaveu d'inquietuds i necessitats del sector serà clau per fer d'aquest projecte la gran plataforma de negocis i oportunitats que tots els agents del sector estan esperant", ha dit Valls. D'altra banda, el director general de la FEV ha assegurat que el saló és "una bona notícia" que pot contribuir a millorar la imatge i el valor del vi espanyol als mercats internacionals.\nPer afavorir els contactes entre els expositors i els distribuïdors, importadors, majoristes o detallistes, es posarà en marxa una eina informàtica anomenada BWW Matchmaking System que permetrà "optimitzar" el contacte entre ells.\nA més, es reservarà un espai per a fer-hi sessions formatives, conferències i taules rodones que també comptarà amb instal·lacions artístiques i degustacions amb música. Segons l'organització, la gastronomia tindrà un "paper fonamental al saló" amb la presència de cuiners "molt reconeguts".\nEn aquest espai multidisciplinari, els professionals podran tastar vins en una barra amb productes elaborats per 50 enòlogues per promoure la visibilitat de les dones al sector.


Bayside Scharbeutz Alemanya - Ofertes d'hotels amb els MILLORS DESCOMPTES EN LÍNIA\nVeure tots els 109 allotjaments a Scharbeutz.\nStrandallee 130a, Scharbeutz, Scharbeutz, Alemanya, 23683 - Veure al mapa\nBasada en 1150 comentaris\nSuperior Grand Deluxe Single Room\nSuperior Grand Deluxe Double Room\nSuite Júnior - Ús Individual (Junior Suite Single Use)\nHabitació Grand Deluxe Doble (Grand Deluxe Double Room)\nDissenyat tant per oci com per negoci, Bayside està situat idealment a Scharbeutz; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bayside és compromet a que la seva estada sigui el més còmoda possible. Recepció 24 hores, instal.lacions per a minusvàl.lids, magatzem d'equipatge, servei d'habitacions, transport hotel/aeroport són només algunes de les comoditats que fan que Bayside sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com sauna, camp de golf (a 3 km), piscina coberta, buceig, spa. Sigui quin sigui el motiu del seu viatge, Bayside és una selecció idònia per a la vostra estada a Scharbeutz.\nComentaris de Booking.com (1150)\nTots els tipus de viatgers (1150) Parelles (793) Viatgers en solitari (97) Famílies amb infants petits (111) Famílies amb infants grans (40) Grups (109)\nde 1150 comentaris\nde 793 comentaris\nAllotjaments a Scharbeutz


Miquel Vigo » 2012 » febrer\nfebrer, 2012\tÈxode\nÉs una molt mala notícia que el nombre de residents espanyols hagi baixat d’un 23% en set anys, alhora que també ha minvat de manera molt significativa el cens d’altres col·lectius d’immigrants. Hi ha qui atribueix part del descens al fet que molts residents haurien adquirit la nacionalitat andorrana, però no sembla una explicació gaire versemblant quan fa pocs dies es coneixia que hi ha fins a 14.000 persones (gairebé un 18% del total d’habitants del Principat) que no han volgut demanar el canvi de nacionalitat malgrat tenir dret a fer-ho. No sense una bona dosi de cinisme, es podria defensar que la part positiva que hagin marxat (o hagin fet fora) tants immigrants en quedar-se sense feina (que és sens dubte la causa principal de l’èxode) ens ha estalviat un bon nombre de conflictes socials a Andorra. Però la realitat és ben bé la contrària: que tanta gent hagi fet les maletes mostra que la cohesió social al país està agafada amb agulles, a més d’evidenciar un cop més les mancances d’un sistema econòmic que, tanmateix, ningú no acaba d’encertar a capgirar, a l’espera que arribi un tsunami de capital estranger que ho arreglarà tot. El pitjor de tot, però, és que entre tota la gent que se n’ha anat hi ha força persones molt valuoses i molt competents en el seus respectius oficis. No és que entre els andorrans de tota la vida no hi hagi gent sobradament capacitada, que n’hi ha, però sense tot aquest talent que se’n va anant costa d’imaginar que el país tindrà prou capital humà per aixecar el cap i garantir les condicions de prosperitat de les generacions futures si mai s’aconsegueix aturar la davallada econòmica actual.\nCategories: Uncategorized\tTags: Cuines\nDiu el president Mas que Catalunya ha de recuperar l’autoestima, si més no pel que fa als productes de la terra, i per això ha decidit muntar una comissió encarregada de demanar el 2013 a la Unesco que declari la cuina catalana com a patrimoni de la humanitat. La idea se li va acudir, segons explica ell mateix, fa tan sols uns dies: va anar a dinar a un restaurant a prop del palau de la Generalitat, i en veure que a la carta de vins no n’hi havia cap de català se li va encendre la bombeta. He de reconèixer que només llegir la notícia ja he començat a notar com creix l’autoestima del meu (recòndit) vessant nacionalista. El gran dubte, però, és saber en què consisteix la cuina catalana. N’hi ha prou a reivindicar la botifarra d’ou i el trinxat o cal afegir també al lot els invents d’en Ferran Adrià, que per alguna cosa ens han repetit fins al cansament que és el millor cuiner del món? S’han d’incloure els plats de mar i muntanya, relativament recents dins la gastronomia del país? S’ha de donar preferència al suquet de peix a l’estil de la Costa Brava per damunt dels suquets de la costa tarragonina? I, sobretot, què diran a la Unesco quan els plantegin tot aquest seguit de bajanades? No sé si la idea del president va de debò, que ja podria ser, però tal com està el panorama fa l’efecte que en realitat és el primer que se li ha acudit per tenir entretinguts els tanoques com jo mentre el PP li beneeix el pressupost per enguany i ens acaba d’encaixar unes quantes retallades més als comptes públics. Sort tindrem si no acabem tots menjant farinetes, que és un plat molt nostrat però que com a estímul de l’autoestima pàtria resulta ben pobre.\nCategories: Uncategorized\tTags: ‘Dead men walking’\nPodria ser una juguesca macabra entre amics: t’asseus amb la colla en una terrassa i de cada padrí que passa per davant apostes quan de temps li queda de vida. Tanmateix, no es tracta de cap juguesca, sinó del darrer producte financer que ha posat en marxa el Deutsche Bank, que consisteix que els inversors aposten indirectament sobre l’esperança de vida de persones entre 70 i 90 anys. Si el padrí es mor abans del que ha predit l’inversor, és aquest qui guanya; si es mor després, guanya el banc. En les dues emissions d’aquest fons que ha tret fins ara, el banc ja ha aconseguit uns 200 milions d’euros d’inversió. Sembla ser que tot és perfectament legal, de manera que els que se sentin escandalitzats no els queda cap altra via que apel·lar a l’ètica. Però en aquest terreny el banc alemany ha trobat un defensor en el president de l’Associació d’Asegurances de Vida d’aquell país. Opina aquest bon home que el model de negoci del fons en qüestió “és moralment acceptable perquè, en cas contrari, hauríem d’inferir que qualsevol companyia d’assegurances de vida es beneficia de la mort prematura dels assegurats”. L’argument, però, més que disculpar-lo el que fa és palesar que el banc no ha estat el primer a fer negoci amb les pors i febleses de la gent. Sovint es diu que la crisi actual no és només econòmica, sinó també una crisi de valors. Exemples com el del Deutsche Bank i els seus defensors morals mostren més aviat que sempre que hi ha molts diners a guanyar les qüestions ètiques es deixen en un racó perquè no facin nosa. L’única diferència és que ara ja ningú no es pren la molèstia de dissimular-ho.\nCategories: Uncategorized\tTags: Alegria\nAra ja no se’n recorda ningú, però fa tan sols uns tres o quatre anys, quan tot just començava la broma, va sorgir de manera espontània (?) una web que es deia “de ésta salimos entre todos” (o alguna cosa semblant), la qual venia a ser una mena de manifest col·lectiu per l’optimisme, molt en la línia ZP, com a via per sortir de la crisi. Dels que signaven aquell manifest (molts dels quals eren gent força coneguda) no se n’ha sabut res més; i la crisi continua. Tanmateix, darrerament fa l’efecte que torna la tendència (també aparentment espontània, encara que a la vista dels qui s’hi apunten la cosa fa mala espina) a invocar un tarannà positiu per fer front a una situació que cada dia es veu més difícil. El darrer exponent d’aquesta tendència, pel que llegeixo al Diari, ha estat la conferència d’Emili Duró, en la qual recomanava “viure la vida amb alegria” per canviar la percepció de la realitat, i d’aquesta manera transformar la realitat mateixa. Després, durant la setmana, he vist Francisco Camps celebrar l’absolució que ha canviat la seva realitat amb una rialla d’orella a orella, mentre que Garzón fa front, preocupat, a les acusacions dels que no volen que es jutgin els crims del franquisme; he vist Emilio Botín celebrar amb un ampli somriure els beneficis del seu banc i acusar alhora els polítics de gestionar malament la crisi; he vist els treballadors d’Spanair angoixats per perdre la feina mentre que els responsables de Vueling celebren les noves oportunitats de negoci. S’agraeix el consell d’en Duró, però hom diria que el món segueix donant molts més motius per a la indignació que per als esclats d’alegria, per molta voluntat que hi posem.\nEvolució‘Dead men walking’EmpresarisL’escapadetaMentides\tNúvol de Tags


MadridPoc ha tardat el Tribunal de Comptes en manifestar públicament els dubtes sobre l'aval del Govern a les fiances per l'acció exterior de la Generalitat entre el 2011 i el 2017. Si bé dilluns va vèncer l'ultimàtum que va donar al total de 29 encausats que s'havien acollit al mecanisme llançat in extremis pel Govern, ja aquest dimarts l'ens fiscalitzador ha expressat públicament que dubta sobre la legalitat del fons avalat per Institut Català de Finances (ICF), i pel camí ha decidit implicar al govern de Pedro Sánchez, en un gest més d'una causa que té tints polítics.\nEn concret, la delegada instructora que porta el cas, ha demanat a la presidència de la secció d'enjudiciament un informe de l'Advocacia de l'Estat davant del Tribunal de Comptes davant dels dubtes sobre la "suficiència i legalitat" dels avals. Principalment, vol saber sobre si l'ICF "pot o no emparar possibles responsabilitats comptables per culpa greu", ja que l'objectiu de la causa és recuperar diners presumptament malgastats de la Generalitat i a través dels avals es pretén que sigui "la mateixa administració autonòmica perjudicada" la que fianci.\nMés enllà d'això, ha procedit a ordenar l'embargament de dos dels 34 ex alts càrrecs encausats que, segons expliquen des del Tribunal de Comptes, no han pagat la fiança. Pel que fa a la resta, de moment l'ens fiscalitzador s'espera a la decisió "en la màxima brevetat possible" de l'Advocacia de l'Estat per tirar endavant o no providències d'embargament. Seria el que faria en cas de no acceptar els avals de l'ICF. El límit per entregar les fiances va vèncer dimecres passat però, a l'últim moment, la delegada instructora va ampliar l'ultimàtum per acabar de presentar els avals fins a la mitjanit de dilluns. L'ampliació in extremis es va concedir després de la rectificació a l'últim moment de la Generalitat: primer va dir que no avalaria i al final sí que ho va fer, cosa que va provocar una trencadissa dins l'ICF .\nEl Govern s'ha mostrat crític amb els dubtes del Tribunal de Comptes, ja que considera que els avals són "jurídicament impecables" i que, per tant, no hi ha motius per no acceptar-los. "Demanem al Tribunal de Comptes que deixi de fer política", ha reclamat la portaveu de l'executiu català, Patrícia Plaja. Tot i que la Generalitat no vol parlar de si ja té tancat un "pla B" en cas que es rebutgin els avals de l'ICF, Plaja ha reconegut que se segueix buscant un banc que accepti formar part de l'operació –fins ara no l'han trobat–. El que no ha abordat el Govern en la seva reunió d'aquest dimarts és tota la polèmica associada al fet de posar l'ICF enmig de l'operació dels avals. Segons Plaja, el consell executiu no ha tractat ni la crisi oberta entre ERC i JxCat, ni la dimissió de tres membres de la junta de govern de l'ICF, segons informa Quim Bertomeu.\nUna manera d'implicar el govern espanyol\nUn cop va vèncer el termini dilluns, el Tribunal de Comptes ha procedit a estudiar els casos i ara el que fa és demanar consell a l'Advocacia de l'Estat. El que busca així és que el govern de Pedro Sánchez es mulli sobre el cas, després que qüestionés la legalitat del fons però de moment no hagi presentat un recurs davant del Tribunal Constitucional, com li demana l'oposició. Està a l'espera de la decisió del Consell de Garanties Estatutàries. El PSC ha apuntat que el fons sí que és legal .\nDe moment la Moncloa no ha sortit del guió escrit fa un mes, quan el Govern va plantejar que avalaria les fiances del Tribunal de Comptes. La ministra portaveu, Isabel Rodríguez, ha tornat a admetre que es tracta d'una "assumpte que no és pacífic" però ha insistit a que s'esperaran a l'informe del Consell de Garanties Estatutàries per decidir, a banda que ja han demanat els informes necessaris per si cal tirar endavant o no un recurs d'inconstitucionalitat com fan amb d'altres assumptes autonòmics.\nL'Advocacia de l'Estat ha tingut un doble rol en aquesta causa al Tribunal de Comptes. Qui va iniciar-la va ser Societat Civil Catalana i altres entitats unionistes com Advocats Catalans per la Constitució, però ben aviat la Fiscalia i l'Advocacia s'hi van sumar, cosa que va portar l'independentisme a reclamar al govern espanyol que fes marxa enrere. La decisió va arribar just a finals de juny, quan el Tribunal de Comptes va acabar la instrucció i va reclamar una fiança solidària de 5,4 milions d'euros a un total de 34 ex alts càrrecs de la Generalitat. El president espanyol, Pedro Sánchez, acabava d'assegurar que no donaria instruccions a l'Advocacia de l'Estat, però el llavors ministre de Justícia, Juan Carlos Campo, va apuntar que segur que no presentarien una demanda perquè ja no ho podien fer, atès que el rescabalament de fons públics no era per a les arques de l'Estat sinó de la Generalitat.\nLa triple dreta espanyola va interpretar la decisió com una cessió davant l'independentisme, però el cas és que l'Advocacia de l'Estat ja havia fet el mateix en la causa al Tribunal de Comptes per l'organització de la consulta del 9-N. Ara l'ens fiscalitzador torna a obligar l'executiu de Pedro Sánchez a posicionar-se sobre l'assumpte, destacant ja en l'escrit de petició que considera que s'han comès il·legalitats amb el fons del Govern.


Exposició 'Agustí Centelles. El camp d'exiliats de Bram' — Ajuntament de Premià de Dalt\nExposició 'Agustí Centelles. El camp d'exiliats de Bram'\nExposició 'Agustí Centelles. El camp d'exiliats de Bram' Centelles va ser un pioner del fotoperiodisme modern. Abans de la Guerra Civil ja era un dels reporters més desitjats, però la seva feina durant la guerra va despuntar i, encara que el seu compromís amb la República el va dur a l'exili, no va deixar mai la fotografia http://www.premiadedalt.cat/events/inauguracio-de-lexposicio-agusti-centelles-el-camp-dexiliats-de-bram http://www.premiadedalt.cat/events/inauguracio-de-lexposicio-agusti-centelles-el-camp-dexiliats-de-bram/@@download/image/Cartell_Exposicio_Centelles_ok.jpg\nCentelles va ser un pioner del fotoperiodisme modern. Abans de la Guerra Civil ja era un dels reporters més desitjats, però la seva feina durant la guerra va despuntar i, encara que el seu compromís amb la República el va dur a l'exili, no va deixar mai la fotografia\nQuan 27/09/2019 a 19:30 a 14/12/2019 a 13:30 (Europe/Madrid / UTC200)\nNom de contacte Regidoria de Cultura, Museu de Premià de Dalt, Diputació de Barcelona i Generalitat de Catalunya\nTelèfon de contacte 93 754 71 21


JUGADORS, ENTRENADORS I DELEGATS AFILIATS DE LA TEMPORADA 2018 EN ENDAVANT:\nEls jugadors, entrenadors i delegats/des que de la temporada 2018 en endavant ja teníeu fitxa federativa no cal que us torneu a afiliar. Si hi ha alguna dada incorrecte podeu accedir al vostre perfil de misquad (clicant aquí) i accedint amb el vostre e-mail i la contrasenya .Si no recordeu la contrasenya podeu generar una de nova (clicant aquí).\nTots els jugadors, entrenadors i delegats/des rebreu un correu a l'e-mail que heu posat a l'afiliació de misquad amb un enllaç per unir-te a l'equip per aquesta temporada. Cal entrar en aquest enllaç per acceptar la invitació. Aquest pas és imprescindible per poder tramitar la fitxa. El club us avisarà quan us enviem el correu.\nTingueu en compte que en cas de tenir el DNI caducat haureu de tornara a pujar el DNI escanejat de nou a l'aplicatiu misquad.\nJUGADORS NOUS QUE NO S'HAN AFILIAT EN LES TEMPORADES 2018 EN ENDAVANT:\nTenir el DNI en vigor escanejat per ambdues cares en dos documents o NIE/Passaport en cas de ser estranger.\nCorreu electrònic personal (cal que sigui un correu electrònic al qual tingueu accés. Us enviaran un correu de validació). El sistema no permetrà dos usuaris amb el mateix correu electrònic.\nMenors d'edat necessitaran l'autorització paterna per poder afiliar-se. Cal doncs, omplir el següent formulari (descarregar clicant aquí).\nPer qualsevol dubte amb l'afiliació us podeu posar en contacte amb el club enviant un correu electrònic a: handbolbordils@gmail.com


FLASH: Un detingut per l'homicidi d'una nena de 13 anys a Vilanova i la Geltrú, que havia desaparegut aquesta tarda – Actualitat Penal\nMossos d’Esquadra haurien detingut aquesta nit a l’autor de l’homicidi de la Laia, una menor de 13 anys, que fa unes hores havia desaparegut a Vilanova i la Geltrú aquesta tarda. Així ho indicava un avís de la Policia Local, que va rebre la denúncia de desaparició i que buscava col·laboració ciutadana per trobar-la. L’última vegada que se’l va veure amb vida va ser a la plaça Charlie Rivel de la capital del Garraf.\nLa nena es trobava en un edifici de l’avinguda Cubelles, prop de la comissaria de la Policia Local. L’assassí podria ser un veí del bloc que hauria segrestat la nena aquesta tarda.\nAMPLIEM A MINUTS\nUn avió Canadair que lluita contra el foc a Portugal s’ha estavellat\nUn helicòpter del servei d’emergències portuguès INEM busca els ocupants de l’avió Canadair que s’ha estavellat mentre participava en l’extinció dels incendis de Pedrogao Gran, a Portugal. Algunes fonts van informar en els primers moments […segueix llegint]\nAgents dels Mossos d’Esquadra han localitzat i detingut l’autor d’un robatori amb intimidació comès a les cinc de la tarda en una cèntrica benzinera de Girona. Els fets es van produir a les set de […segueix llegint]


Linies de producció\nLes línies de producció automatitzades estan creixent arreu del món degut a la important reducció de costos que impliquen, el nostre equip li assegura un procés d’automatització combinant la maquinària més moderna amb solucions a mida per a la seva producció.\nLa nostra màxima és mantenir sempre la màxima qualitat de producció estandaritzant els processos amb solucions personalitzades, per això comptem amb proveïdors amb una llarga trajectòria, amb garanties, i fiables en les expectatives.\nDisposem d’una àmplia gamma de màquines d’alt rendiment, CUTTERS, TRITURADORES, MESCLADORES, PICADORES, AL BUIT, FREE-LOW,…. amb la tecnologia més moderna, resistents, de fàcil neteja i alta seguretat de producció, d’acord amb les exigències de fabricació, garantint una alta productivitat.\nLa nostra confiança esta recolzada per socis avalats per la seva experiència que ens permeten oferir un producte amb garantia de qualitat i adaptable ales necessitats del client.


Hotel Schnehagen Bad Fallingbostel Alemanya - Ofertes d'hotels amb els MILLORS DESCOMPTES EN LÍNIA\nAdolphsheider Strasse 33, Bad Fallingbostel, Bad Fallingbostel, Alemanya - Veure al mapa\nAl visitar Bad Fallingbostel, vosté es sentirà com a casa a Hotel Schnehagen, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Schnehagen, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com express check-in/check-out, servei d'habitacions, transport hotel/aeroport, instal·lacions per a reunions i banquets , habitació familiar.\nL'ambient de Hotel Schnehagen es reflexa en cada habitació. calefacció, escriptori, telèfon, aparell de televisió, aparell de televisió LCD/pantalla de plasma són només algunes de les comoditats a la vostra disposició. L'hotel ofereix meravelloses instal.lacions d'oci com camp de golf (a 3 km), parc infantil, ping pong, equitació, jardí que faran de la vostra estada una experiència inoblidable. Si buscau un allotjament còmode i adequat a Bad Fallingbostel, faci de Hotel Schnehagen la vostra llar.\nTots els tipus de viatgers (837) Parelles (303) Viatgers en solitari (115) Famílies amb infants petits (209) Famílies amb infants grans (140) Grups (71)


Els actes del matí de dissabte 9 de març de 2019 al Museu de Moià entorn a la figura de Pompeu Fabra van ser tot un èxit de públic. 38 persones van participar a la inauguració de l'exposició temporal Pompeu Fabra. Una llengua completa, en la qual, després d'una breu introducció i agraïments de la directora del Museu, Marta Fàbrega, la directora del Centre de Normalització Lingüística Montserrat, Núria Brugarolas, ens va situar en el context de l'exposició i en va fer la presentació.\nSeguidament, l'acte es va traslladar a l'exterior on una seixantena de persones van participar a la presentació del còmic Pompeu Fabra. L'aventura de la llengua, del dibuixant Oriol Garcia Quera i la filòloga Gemma Pauné. Els autors i l'editor Rafael Català i Dalmau van establir una taula rodona que ens va acostar al còmic, a les anècdotes de la seva creació i a detalls inèdits de la producció.\nL'exposició temporal es podrà visitar gratuïtament fins al 30 d'abril de 2019. Presenta l'aportació de Fabra a la llengua catalana, el gran arrelament social de la seva figura i obra arreu de Catalunya i l'impuls a la llengua que va suposar el seu treball. És una exposició itinerant creada per la Direcció General de Política Lingüística i gestionada pels serveis territorials de Cultura i el Consorci per a la Normalització Lingüística.\nHorari visita museu\nDijous, divendres i ponts: matí, 10.30 a 14 h\nDissabtes: matí, 10.30 a 14 h i tarda, 15.30 a 18 h.\nFont: Museu de Moià


Notícies - Sis establiments consoliden la gastronomia japonesa a la ciutat\nEl sushi és un dels principals atractius d'aquesta gastronomia\nel 10/gen/12 Mikel Vilalta Societat PDF\nLa gastronomia japonesa ha arribat amb força a la ciutat en els últims cinc anys amb l'arribada de sis establiments de menjar exclusivament japonès. Cugat tv ofereix aquest dimarts, al programa 'A fons', un reportatge que analitza aquest auge, que gaudeix cada cop de més clients fidels. Mira el reportatge a Cugat tv\nDes del 2006, Sant Cugat compta amb sis locals que ofereixen menjar exclusivament japonès. Es tracta de tres restaurants, Matsu, Sugoi i Zuka, i tres botigues de menjar per emportar, com són Sushi Shop, Sushi 10 i Hanaya. Segons els seus responsables, el menjar japonès s'ha consolidat al món occidental perquè és una cuina molt sana.\nEs tracta d'arribar a la major puresa del producte. / La cuina japonesa té fama de ser molt sana i elaborada amb matèries primeres boníssimes.\nTota aquesta oferta dóna feina a més de 30 persones, uns treballadors que no venen només del Japó, fet que demostra que aquesta gastronomia ja és global. Tot i que la demanda cada vegada és més gran, queda la incògnita de saber si un municipi que acaba de superar els 85.000 habitants és un pastís prou gran per repartir-lo entre una oferta que creix a passos de gegant.\nEl gerent de la Federació d'Associacions de Comerciants, Jesús Carvallo, considera que això no suposarà cap problema.\nSom una ciutat amb 85.000 residents i jo crec que tenim mercat per això i per més.\nEl reportatge de Cugat tv s'endinsa en aquestes i altres qüestions, analitzant les causes per les quals aquest tipus de mercat s'ha establert a la ciutat.


Dormir del nen petit: notes i text per imprimir\nDormir el somni de nen petit: notes i text\nDormiu el text del somni de nen petit\nL'audició de les cançons infantils és una ajuda real del somni. L'efecte, entre altres coses, es deu al fet que els nens petits adoren la música. Fins i tot els estudis més detallats sobre el tema de la salut s'adormen demostren que els nens simplement descansen millor a través de la música.\nNotes i text dormir nen petit dormir\nEls pares no han de ser experts per fer que els seus fills tinguin consciència dels molts avantatges de les rimes infantils quan s'adormen. Però, per assegurar-vos que el camp sigui almenys aproximadament correcte, podeu imprimir la plantilla dissenyada per a nens amb notes i text de la rima infantil. Els nens més grans també poden pintar les fulles amb notes i text!\nDormir, nen, dormir!\nEl pare protegeix les ovelles,\nla mare sacseja la seva Bäumelein,\ncau un somni.\nAl cel aneu l'ovella:\nLes petites estrelles són els bens,\nla lluna, aquest és el pastor.\nAixí doncs, us dono una ovella\nfi amb campana daurada,\naquest ha de ser el vostre company de joc.\ni no bluff, com una ovella:\nEn cas contrari, el gos del pastor vindrà\ni mossega el meu malvat nen.\nNoten von Kinderlied Schlaf Kindlein sleep Obert com a fitxer gràfic\nSaps quantes estrelles hi ha, notes i text\nAra tots els boscos descansen: notes i text


El Barça Lassa goleja la selecció alemanya en un amistós a Balaguer\nEl FCB Barcelona Lassa de Futbol Sala i la selecció alemanya van brindar un bonic partit que va fer gaudir d’allò més al públic que va abarrotar el poliesportiu de Balaguer\nL’equip blaugrana va aprofitar l’aturada de la lliga en motiu de l’europeu que s’està celebrant a Eslovènia i va fer parada a la capital de la Noguera per enfrontar-se en un partit amistós a la selecció alemanya.\nL’equip blaugrana, malgrat les baixes de bona part del primer equip, va passar per sobre del combinat teutó. Tot i uns primers compassos de partit igualat el marcador a la mitja part ja era de 4-1.\nAl segon temps l’equip blaugrana va accelerar el ritme de joc i va ampliar la diferència fins a l’11-1 final. Els jugadors del primer equip Rivillos i Dyego van ser dos dels protagonistes d’un partit que es va disputar a la capital de la Noguera gràcies al conveni de col·laboració que te el FCB Barcelona amb l’escola de Futbol Sala Comtat D’Urgell. El partit es una acció més de les varies que els dos club ja han realitzat conjuntament i que serveixen per fomentar la pràctica del futbol sala i els valors socials de l’esport.\nEl partit amistós va culminar amb jugadors i petits aficionats a peus de pista en un jornada que el trofeu més gran no van ser el gols sinó les signatures i fotografies amb els jugadors de l’equip blaugrana.\nSense resposta per “El Barça Lassa goleja la selecció alemanya en un amistós a Balaguer”


Des de fa més d’una dècada, Festimatge es consolida com el festival de la imatge per excel·lència de Calella. L’esdeveniment està organitzat per Foto-Film Calella, una entitat cultural sense ànim de lucre fundada l’any 1966 i membre de la Federació Catalana de Fotografia, dedicada plenament a la promoció, divulgació i popularització de la imatge a través de tots els camins possibles com ara la fotografia, el cinema i el vídeo.\nEl Festimatge és un esdeveniment únic. El Festival de la Imatge de Calella és l’únic festival de tot el món que reuneix cinema i fotografia en un mateix festival, i amb una durada tan extensa, gairebé tot un mes d’activitats relacionades amb l’audiovisual. La inauguració té lloc a inicis d’abril a l’ajuntament, amb un espectacle de projecció de llums a la façana de l’edifici. I durant més de vint dies l’antiga Fàbrica Llobet-Guri, juntament amb altres espais de la ciutat, acull exposicions de fotografia de diferents artistes internacionals, així com les obres premiades del Trofeu Torretes de Fotografia. Alhora, se celebra el concurs del Trofeu Torretes de Curtmetratges, amb grans jornades de projeccions de tots els curtmetratges que hi participen.\nUna cita anual que il·lumina la ciutat amb una variada oferta cultural al voltant de la imatge, amb exposicions, tallers de vídeo i fotografia, xerrades, conferències i projeccions de cinema 9,5 mm pels amants dels cel·luloide i de la imatge en totes les seves vessants.


El Ple aprova definitivament les condicions de la reforma de l’edifici de Correus al carrer de Lepant - Ajuntament de Mataró\nEl Ple aprova definitivament les condicions de la reforma de l’edifici de Correus al carrer de Lepant\nL’estudi de detall d’ordenació de volums redueix en una planta l’immoble actual\ndivendres 03 abril 2009\nEl Ple de l’Ajuntament va aprovar ahir definitivament l’estudi de detall d’ordenació de volums de l‘edifici central de Correus, situat al número 31 del carrer de Lepant. El document defineix les condicions d’edificació de l’equipament, que està pendent de reforma.\nL’oficina central de Correus es va traslladar l’any passat a una ubicació provisional (Camí Ral, 614) fins que estiguin enllestides les obres.\nLa reforma que durà a terme Correus a la seva seu central permetrà adaptar les instal·lacions, donat que hi ha una manca d’espais a les plantes més properes al carrer i, per contra, les plantes superiors estan sense ús. L’estudi de detall proposa millorar la integració de l’equipament amb l’entorn mitjançant una ordenació volumètrica de l’edifici, disminuint la seva alçada en una planta i augmentant la fondària.\nD’aquesta manera, l’immoble quedarà amb un màxim de 3 plantes, és a dir, planta baixa més dos plantes pis, que és l’alçada predominant al carrer. S’ampliarà la fondària edificable fins als 20 metres a les plantes altes (ara és de 8,71 metres), la mateixa que tenen els edificis contigus.\nEn planta baixa es manté la fondària actual de l’edifici, de 29,67 metres, i s’amplia el pas lateral que dona accés a la Casa de la Palmera, situada darrera de Correus, fins als 3,90 metres. Aquest pas, que serà cobert, estarà obert en el mateix horari de l’equipament.\nLa Junta de Govern Local va aprovar inicialment l’estudi de detall el passat 7 de gener. Durant el període d’exposició pública es van presentar 3 escrits d’al·legacions que mostraven el desacord amb la proposta volumètrica i exposaven suggeriments o peticions principalment relacionades amb l’activitat del servei de Correus. Les al·legacions han estat desestimades i la resta de qüestions seran traslladades a la Sociedad Estatal de Correos y Telégrafos i als diferents serveis municipals als quals correspongui.


L’associació de Comerciants de PLF regala llibres de text pel proper curs escolar. | Ràdio Palafolls\nHome Economia L’associació de Comerciants de PLF regala llibres de text pel proper curs escolar.\nMarc Ferri , juny 17, 2008\t / 502 0\nAhir va començar la campanya que anualment engega l’ACEP, L’associació de Comerciants i Empresaris de PLF, a l’inici de l’estiu.\nEs tracta del sorteig de diferents lots de llibres escolars pel curs 2008-2009 entre els compradors.\nTothom que compri en qualsevol dels establiments adherits a l’Associació rebrà una butlleta a complimentar per participar en el sorteig dels lots de llibres. Ho explica el president de l’entitat Francesc Tresserras.\nEls guanyadors, que es donaran a conèixer el proper dia 18 de juliol, un cop paguin els seus llibres escolars han de presentar la factura i l’Acep els abonarà 300 € com a màxim per a cada guanyador. Segons les bases del concurs, els 300€ seran exclusivament per a llibres i no per a material escolar o per a quotes de centre. Segons explica el mateix Tresseras no cal que el centre educatiu sigui de PLF, sinó que pot ser de qualsevol centre educatiu.\nLes butlletes es poden complimentar fins el proper dia 16 de juliol en qualsevol de les 43 botigues i comerços del nostre municipi adherits a l’associació, i el dia 18 es farà el sorteig en directe des dels estudis d’aquesta emissora i transmés per RP.


una carta final al meu primer amor\nUna carta final al meu primer amor\nDe vegades em curi si encara recordeu la manera com vam passar la nostra infància junts. Em pregunto si us perdeu els moments en què passàvem els caps de setmana fora, corrent, jugant amagat i fent pícnics a la casa dels arbres. Em pregunto si agraïu que la nostra innocència no hagi estat destruïda per la tecnologia. Em pregunto si sou també una de les persones que els agrada dir que sou un nadó dels 90.\nSempre em pregunto si recordes el moment en què vam arribar a la pubertat i quan ens miràvem diferent. Perquè el meu cor de tant en tant em fa voler recordar.\nRecordo la primera vegada que de cop i volta ens vam tornar tímids els uns als altres i sabíem que alguna cosa estava cremant. Recordo el dia en què ens vam admetre els nostres sentiments especials. Recordo com va tartamudejar i com vaig entrar en pànic a les nostres revelacions.\nRecordo la manera en què em vaig balancejar quan els companys de l’escola ens van burlar, mentre caminàvem junts a la cafeteria. Recordo com em vas estrenyir les mans per tranquil·litzar-me que anirem bé. Recordo el orgullós de mi que era, sempre que guanyava un premi en activitats extraescolars o quan vaig accedir a una prova.\nRecordo com bàsicament vam créixer al costat de l’altra.\nMiro enrere totes les coses bones que hem compartit: primer petó, primer ball, primer 'T'estimo', primera cita, primera exhibició pública d'afecte. Però intento no recordar la manera com ens vam enderrocar, la manera de fer-nos freds, la manera de disminuir el nostre amor. Perquè no és així com hauríeu de recordar el vostre primer amor.\nHeu de recordar el vostre primer relat com aquella experiència quan vau adonar-vos que l'amor és més que una reacció química, és més que ciència. És la sensació que de vegades no tens paraules per explicar. És una emoció confusa però bonica.\nI decideixo recordar així el meu primer amor. Trio recordar-vos així.\nVaig passar uns quants anys escrivint sobre tu, parlant de tu als meus quaderns i desitjant que em donessin respostes per què no funcionàvem. Vaig passar uns mesos reflexionant sobre si m’hauria d’explicar a mi mateix i convèncer-lo perquè torni a estar en relació amb mi. Vaig passar milers de segons a faltar-vos, preocupant-vos del pensament de vosaltres i esperant que pogués tornar-vos a tocar.\nPerò feia gairebé una dècada.\nSeria una tonteria encara aferrar-nos a aquest sentiment, a vosaltres, a la idea de nosaltres. No tindria sentit passar més nits pensant en tu. La meva ment s'ha esgotat per desitjar un futur junts. El meu cor s’ha cansat d’esperar-vos.\nidees d’aniversari més romàntiques\nHe aquí, estic sospitant, escrivint, recordant i escrivint la meva carta final.\nNo vam resultar ser tot el que esperava, però no va passar bé. Ja vaig empassar la veritat que realment no érem nosaltres els que ens referíem. Érem només dues estrelles que van xocar contra un moment determinat, per aprendre les lliçons que podríem prendre en les nostres relacions futures. Vaig passar una estona increïble amb vosaltres i espero que vosaltres també.\nJo no seria qui sóc ara si no fos pel vostre amor.\nAixí que per última vegada, vull dir-vos amb quina alegria estic amb el que esteu ara mateix. Estic contenta amb la vida que porteu. Estic orgullós de les opcions que heu pres. Estic content que estiguis content de la persona amb la qual estàs en relació. Em complau veure que encara sigueu a prop dels vostres pares. Estic encantat de saber que estàs fent bé.\nAixí que per última vegada, vull dir-te que finalment et deixo anar.\nJa no visitaré la vostra pàgina quan estic sol. Acomiadaré tots els desitjosos pensaments que van viure durant la meva ment durant anys. No em deixaré quedar enganxat als nostres records. I passaré completament.\nPerò, per última vegada, vull dir-vos que, encara que no acabéssim junts, sempre sereu el meu primer amor.\nEnamora't del tipus que et fa sentir segur\nSé que val més la pena que vosaltres\n33 Cites sobre justícia, resistència i pau que us faran preguntar-ho tot\n100 preguntes extremadament importants per fer-se per viure la vostra vida més feliç i saludable\nCal tenir en compte 19 coses de cada jove de 19 anys\n5 coses que Ted i Tracy Mosby em van ensenyar sobre el veritable amor\nEl nou menú basat en Hobbit de Denny es desplega en un món desconcertat\nGood Crying Vs. Bad Crying: una guia fotogràfica


L'embotit, la carn de porc i tot un univers de productes de la mateixa família són una indústria cabdal del país\nRoger Vinton Escriptor Barcelona. 02 de juny de 2022 05:30\nLa planta de l'alimentària Noel a Olot | ACN\nHistòricament, quan es parla d'indústria tradicional catalana es pensa en el tèxtil -i especialment en el cotó- i en menor mesura, en la química. Però hi ha un terreny que el tenim tan davant dels nassos que sovint no li conferim la importància que té, com és el sector del porc i dels seus derivats. Dintre d'aquesta indústria hi ha un segment molt interessant com és el dels embotits. A Catalunya hi ha tota una sèrie de fabricants d'aquest producte amb unes facturacions tan rellevants que val la pena posar-hi un ull. Com és fàcil entendre, no podem fer un repàs acurat a totes les empreses que s'hi dediquen, i el que exposarem és un recull de les que per diversos motius ens semblen més significatives.\nComençant per la més petita de la tria, parlarem de la casa Mitjans, que realment és més coneguda per una altra marca que també fan servir, Casa Forner. Els actuals propietaris són ja la quarta generació familiar dedicada al negoci (casa fundada el 1910), tenen un nucli important en el gall d'indi, però també ofereixen productes procedents del porc. L'empresa que dirigeix Josep Maria Mitjans Arques, amb seu a Olèrdola (Alt Penedès), es va quedar durant el 2021 a tocar dels 20 milions d'euros de facturació i amb uns beneficis que superen el milió i mig d'euros.\nGairebé empatats pel que fa a la facturació hi ha la marca Costa Brava Mediterranean Foods, una ensenya que pertany a un dels gegants de la carn de porc del país, el Grup Cañigueral que va facturar 228 milions d'euros el 2021. Aquest conglomerat empresarial pertany a la família del mateix cognom -acompanyats d'algun altre accionista, com Obris i Planagumà- i té origen l'any 1969, quan el fundador, Joan Cañigueral Isern, va posar en marxa Frigoríficos Costa Brava. Abans ja havia estat titular d'un negoci de carnisseria. El grup ja ha superat els 1.000 milions d'euros de facturació, una xifra realment intimidatòria sobretot si tenim en compte que fa tot just deu anys superaven de poc els 150 milions. Disposen d'un dels escorxadors més grans del país, amb una producció de tres milions de porcs a l'any. Segons IESE, és el lloc 61 de les empreses familiars de l'Estat per volum de facturació, just al darrere de Borges i just per sobre d'Almirall.\nHi ha un terreny a Catalunya que el tenim tan davant dels nassos que no li conferim la importància que té, com és el sector del porc\nUn esglaó per sobre de Costa Brava Foods, hi ha Can Duran, que és un cas força atípic dins del sector on la majoria de negocis són de tercera o quarta generació, com el que acabem de veure. L'emprenedor David Garcia-Gasull Rovira no tenia cap vincle amb el sector de l'embotit, sinó que procedia de la multinacional catalana Europastry, dedicada a la fabricació de massa de pa. Allà hi ocupava un lloc al consell d'administració, a més de ser conseller delegat de la participada El Molí Vell, una cadena de fleques que el 2015 va quedar en mans de la gestora de fons Nazca Capital. Quan Garcia-Gassull va desvincular-se d'Europastry, va adquirir una casa al seu Vic natal i poc després va iniciar la recerca d'algun negoci on invertir-hi els seus estalvis. El 2010 va trobar Can Duran, a Seva, una fàbrica d'embotits on els propietaris es jubilaven i no existia relleu generacional. Com que la cosa va sortir bé, més tard va adquirir Casa Sendra i Bofill. Avui dia és el propietari d'un grup que té com a marca més rellevant Exentis i que ja factura prop dels 24 milions d'euros (2021).\nA un nivell superior trobem la històrica Casademont, amb seu a Girona, però que avui pertany al grup Costa Food Group. Els inicis de Casademont es remunten al 1956, com en la majoria de casos, amb un obrador de caràcter artesà i sense pretensions de caràcter industrial. El salt a la gran fàbrica el van fer al cap de quatre anys, i ja no deixarien d'ampliar la factoria fins a sumar 25.000metres quadrats el 1970 (Sant Gregori, Gironès). Durant la dècada dels 80, la marca va esdevenir força popular per les seves recurrents campanyes comercials a la televisió i, més tard, pel patrocini de l'equip de bàsquet del Sant Josep de Girona durant la seva època a la lliga ACB. Per cert, el mateix club que anys més tard desapareixeria enmig dels deliris de grandesa de la bombolla immobiliària. El darrer pas rellevant el va donar el 2017, quan la històrica marca catalana va ser adquirida pels fragatins Grupo Empresarial Costa, un gegant de 1.700 milions d'euros de facturació, que fa que els seus propietaris, la família Costa, siguin coneguts com a "els senyors de la carn a Espanya". Des d'un magatzem de gra i pinso els anys seixanta, a un grup que anualment sacrifica més de tres milions i mig de porcs i seixanta milions de pollastres. En el moment de l'adquisició per part de Costa, la firma de la família Casademont havia fet fallida i no disposaven dels recursos suficients per sortir d'aquesta situació. Avui dia, la marca encara amb seu Catalunya factura 42 milions d'euros. Curiosament, a conseqüència del canvi de propietari, si fa unes dècades Casademont era també -com hem explicat abans- un equip de bàsquet de Girona, ara ha passat a ser un club de Saragossa, perquè la marca de fuets patrocina l'equip de la capital de l'Ebre.\nBastants milions per sobre de Casademont trobem la coneguda marca La Selva, fundada el 1917, que pertany a la família Albertí, de Campllong. Estan especialitzats en el pernil cuit, encara que també fan els embotits curats de què parlem avui. Actualment, el negoci està en mans de Xavier Albertí, membre de la tercera generació familiar. Allò que va començar com una carnisseria de poble ara fa més de cent anys, avui és un gran negoci amb una facturació que s'enfila ja fins als 78 milions d'euros, amb més d'un milió de beneficis. L'any passat va estar de molta actualitat perquè van anunciar que obrien una nova línia de negoci amb el que anomenen "xarcuteria vegetariana", que pot semblar un contrasentit -de fet, ho és- però que encaixa perfectament amb els temps que ens ha tocat viure, on la "carn vegetal" és ja un concepte acceptat. La marca d'aquesta nova gamma de productes es diu Altervego.\nEl següent fabricant que veurem és un dels grans clàssics del món de l'embotit català, la casa Esteban Espuña, d'Olot, amb orígens el 1947. Poc abans de la pandèmia, el 2019, es va produir l'esperat relleu generacional a la companyia, que durant més de quaranta anys havia liderat Xavier Espuña Soler. El gerent actual és el seu fill, Esteve Espuña Sargatal. Una de les seves apostes estratègiques és el mercat nord-americà, d'on prové gairebé una quarta part de la seva facturació. Cal remarcar que han aconseguit entrar dins de la xarxa de distribució del gegant WalMart, la gran cadena de supermercats dels Estats Units. La facturació d'Espuña ja supera els 85 milions d'euros.\nL'embotit, la carn de porc i tot un univers de productes de la mateixa família són una indústria cabdal del país, però alhora una tradició escampada per bona part de les nostres comarques\nSens dubte, una de les firmes més de moda del panorama empresarial català i, molt probablement, un model seguir pel seu creixement sostingut i per la seva implantació al territori (ells sols suposen més d'un 15% del PIB de la Garrotxa, gràcies als seus 2.000 treballadors) és Noel. Encara que ells es consideren una companyia alimentària, més que no pas un fabricant d'embotits, el cert és que per tradició i volum han de tenir un espai rellevant en aquest article. Tot va començar el 1920, quan Isidre Bosch Muntada va obrir una xarcuteria a Olot. Un dels salts qualitatius es va produir un parell de dècades més tard, amb l'adquisició de la fàbrica Mateo Vidal per part de Josep Bosch i el seu soci Salvador Berga. El 1946 va aparèixer la marca que ha arribat fins als nostres dies, Noel, que hi incorporava una imatge de Santa Claus. Des del punt de vista del producte, un dels grans avenços va arribar el 1950, quan van treure el pernil cuit en llauna. La voluntat de seguir creixent la van demostrar vuit anys després, amb la inauguració d'una nova fàbrica a la capital de la Garrotxa. La seva visió del negoci els va fer ser pioners en el món de màrqueting, prova d'això és que tan aviat com el 1964 van començar-se a anunciar a la televisió, una tecnologia que tenia només vuit anys de vida a Espanya (lògicament ho van fer a l'única cadena que existia aleshores, TVE). En aquella dècada van arribar també les primeres exportacions del producte, especialment a Estats Units, Bulgària i Japó. La següent mudança els va dur a obrir una nova gran factoria a Sant Joan les Fonts (Garrotxa), el 1972. I, finalment, el 1987 es va produir el relleu generacional que ha propiciat la gran expansió de les darreres dècades, amb l'arribada d'Anna Bosch Güell i també la del seu marit Joan Boix Sans. Avui dia les vendes anuals estan per sobre dels 360 milions d'euros i Noel s'ha constituït com una de les marques més conegudes del país. Fa un parell de dècades van crear la Fundació Albert Bosch que té com a objectiu promoure la investigació i la recerca de solucions mèdiques, biomèdiques i quirúrgiques a les malalties infantils. Des del 2011, la quarta generació familiar, representada per Albert i Xavier Boix Bosch ja està incorporada al negoci.\nI per acabar, una empresa que juga a una altra lliga, per diverses raons. Una d'elles és la creació del segment de les pizzes, que en el seu dia els va obrir una via de facturació de grans dimensions, i l'altra és la condició de proveïdors del gegant Mercadona, que els aporta una bona part de les seves vendes ingents. Com dèiem a La gran teranyina, "des de la petita localitat de Gurb, a Osona, la família Terradellas ha construït un imperi sota la marca Casa Tarradellas, que ha inundat de pizzes fresques la geografia espanyola". Una empresa que té tres potes fonamentals: l'esmentada producció de pizzes, la de fuets i la dels llescats de pernil i de bacó, els patés i els biquinis —que ells anomenen mixtos per homologar-se amb els costums castellans—. Pel que fa a les pizzes, en són el principal productor estatal, amb una quota de mercat que ha arribat a situar-se al voltant del 70%. Si la marca Tarradellas és tan coneguda, li ho deu bàsicament a la ingent inversió en publicitat, que inclou grans campanyes a la televisió. Amb el mercat estatal prop de la saturació, recentment han començat a apostar fort per la internacionalització, on destaca l'adquisició el 2019 de l'empresa càrnia Herta, que fins aleshores era en mans de Nestlé. Pel 60% comprat (l'altre 40% continua en mans de la multinacional suïssa) es van pagar aproximadament uns 400 milions d'euros. Avui dia, aquesta empresa familiar ja ha superat els 1.000 milions d'euros de facturació.\nUna altra empresa del sector, que tot i no ser catalana projecta la seva ombra sobre el sector a Catalunya, és la navarresa Argal, amb planta a Miralcamp i que el 2014 va adquirir la càrnia familiar Monells. Com a resum de tot el que hem vist, podem concloure que l'embotit, la carn de porc i tot un univers de productes de la mateixa família són una indústria cabdal del país, però alhora una tradició escampada per bona part de les nostres comarques.\nEl Cercle màgic i altres nuclis de poder desconegut\nÀrea Metropolitana de Barcelona, l'altra administració local


Policia Nacional deté a un matrimoni com a presumptes coautors de l'assassinat d'una dona amb discapacitat\nAgents de la Policia Nacional han detingut a dos persones, de 59 i 56 anys, com a presumptes coautors d’un delicte d’assassinat en provocar la mort a una dona amb focomèlia en la localitat de Benidorm.\nLa investigació va començar el passat dia 16 de juny quan una amiga de la morta va acudir fins al domicili, ja que feia dos dies sense contestar el telèfon, localitzant el cadàver. La víctima patia focomèlia, una malaltia consistent en una malformació d’origen teratogènic que, el cas de la víctima, li va provocar absència de cames i braços i que va ser ocasionada per un fàrmac que va prendre la seua mare durant la gestació que van provocar les seues malformacions, motiu pel qual cobrava mensualment una important pensió.\nRelació laboral amb la víctima\nEn un primer moment es va considerar la seua mort com a accidental, ja que la víctima, que vivia sola, va ser localitzada en el saló de la seua casa amb el respatler de la cadira de rodes elèctrica que usava per a desplaçar-se sobre la seua esquena. No obstant això, els colps cranials analitzats pel mèdic forense van determinar que no concordaven amb el posicionament d’un accident fortuït en la llar ni amb la morfologia de la cadira.\nImmediatament, els agents van canviar el rumb de la investigació desenrotllant la seqüència de successos que van culminar en el tràgic crim. La víctima residia sola a Benidorm des de desembre de 2019, la qual cosa va dificultar la investigació, ja que el cercle d’amistats era reduït. Finalment, i després de nombroses entrevistes amb gent del seu entorn, es va tindre coneixement que, durant el mes de maig, havia contractat a un home com a assistent domèstic. Quan van interpel·lar a aqueixa persona pels fets ocorreguts va manifestar que no tenia coneixement d’això, indicant que ell havia tornat al seu domicili a Lleida amb la seua dona una vegada extingit el contracte laboral.\nEls policies van continuar les gestions i van obtenir nova informació relacionada amb el sospitós. En una nova declaració, esta vegada a Jaca (Osca), ja que havien canviat novament de domicili, tant ell com la seua dona van admetre que tenien una relació amb la víctima des de fa diversos anys. Concretament van indicar que l’any 2019, mentre vivien a Andorra, havia estat treballant per a la víctima com a xofera i cobrant uns 2500 euros mensuals. Posteriorment, i malgrat no realitzar cap servei, la víctima els continuava ajudant econòmicament amb una mitjana de 1200 euros al mes.\nEncara que els autors van negar en tot moment els fets i van usar mesures per a evitar ser descoberts, la investigació els situava fefaentment en l’espai i temps de la mort de la víctima. Els policies van constatar que, dos dies abans de la troballa del cadàver, els presumptes coautors van eixir amb pocs minuts de diferència des de Lleida fins a Benidorm en cotxes diferents, tornant un dia després al seu lloc d’origen.\nUna vegada a Benidorm, i aprofitant que tenien claus del domicili aconseguides durant el mes en què l’home va treballar allí, van entrar i un d’ells la va colpejar quatre vegades amb violència al cap amb un objecte, sense possibilitat de cap defensa. Seguidament la van tirar al sòl, van arrossegar el cos uns centímetres i van bolcar la cadira elèctrica sobre la seua esquena, exercint pes sobre ella fins que va deixar de respirar per a, finalment, netejar el pis i situar els objectes per a fer creure que havia patit un accident.\nEn les diferents inspeccions oculars realitzades en el domicili de la víctima, els policies van trobar una caixa forta en la qual hi havia sobres d’extractes de diners buits. Per això, i després de diverses gestions en les quals han sigut analitzades els comptes i deutes que tenia el matrimoni, ha quedat acreditat que el mòbil del crim va ser econòmic.\nFinalment, el matrimoni era detingut el passat dia 11 en la localitat de Jaca. Els agents van realitzar dos registres –en el seu habitatge de Jaca i en un garatge de Sabiñánigo– on van recuperar part dels diners sostrets i la roba utilitzada per a la realització del crim. Els arrestats, de nacionalitat espanyola, han sigut posats a la disposició de l’autoritat judicial qui ha decretat presó preventiva sense fiança com a coautors d’un delicte d’assassinat.


Almenar acull sessions d'iniciació al submarinisme\nEl Club Natació Almenar ha desenvolupat dues sessions d’iniciació al submarinisme, dimarts i dimecres a la piscina gran del Complex Esportiu l’Horta del municipi del Segrià. Amb el lema “Tastet de submarinista”, les dues sessions han aplegat una vintena de veïns i veïnes del municipi, les quals han pogut familiaritzar-se amb l’esport del busseig de la mà de dos experimentats instructors.\nEls participants en la sessió han bussejat durant 20 minuts després d’una sessió teòrica de mitja hora (en la qual han rebut les instruccions bàsiques sobre materials, operacions i recursos per solucionar petits problemes) i d’uns exercicis previs de respiració i de moviment dins de l’aigua. Prèviament, els inscrits han passat un petit test mèdic per detectar afeccions respiratòries, cardiovasculars o d’un altre tipus contraindicades per practicar aquesta disciplina.\nAquesta és la primera iniciativa d’aquest tipus oberta a tots els veïns del municipi, tot i que fa 10 anys ja es va fer una prova pilot en la qual van participar només 4 persones. El Club Natació Almenar —que té una secció de submarinisme, Segrià Sub CNA— ha estat l’entitat organitzadora de la iniciativa, que ha comptat amb el suport de Viu L’Estiu Piscines d’Almenar i de l’Ajuntament d’Almenar.